CELEX: 62020TN0148
Language: sk
Date: 2020-03-09 00:00:00
Title: Vec T-148/20: Žaloba podaná 9. marca 2020 – FC/EASO

25.5.2020   
            
            
               SK
            
            
               Úradný vestník Európskej únie
            
            
               C 175/29
            
         
      Žaloba podaná 9. marca 2020 – FC/EASO
      (Vec T-148/20)
      (2020/C 175/40)
      Jazyk konania: gréčtina
      
         Účastníci konania
      
      
         Žalobca: FC (v zastúpení: B. Christianós, advokát)
      
         Žalovaný: Európsky podporný úrad pre azyl (EASO)
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil napadnuté rozhodnutie úradu EASO z 18. decembra 2019 č. EASO/ED/2019/509, ktorým sa zamietla sťažnosť podaná žalobcom 5. septembra 2019 podľa článku 90 ods. 2 Služobného poriadku úradníkov Európskej únie (ďalej len „Služobný poriadok“),
               
            
                  —
               
               
                  zrušil rozhodnutie úradu EASO zo 7. júna 2019, ktorým sa odmieta späťvzatie výpovede žalobcu z 1. marca 2019, podané 23. mája 2019,
               
            
                  —
               
               
                  uložil úradu EASO povinnosť nahradiť škodu žalobcovi spolu s úrokmi, zodpovedajúcu odmene, ktorú by dostával, ak by naďalej pracoval na svojom pracovnom mieste v úrade EASO, t. j. od 1. júna 2019 a do opätovného nástupu do práce v EASO alebo inak do konca pracovnej zmluvy s úradom EASO alebo pokým nebude zamestnaný na inom mieste so zodpovedajúcim platom vo výške 7 534,03 eura mesačne (do 15. júla 2019) a vo výške 7 777,25 eura mesačne (od 16. júla 2019),
               
            
                  —
               
               
                  uložil úradu EASO povinnosť zaplatiť žalobcovi 250 000 eur ako náhradu nemajetkovej ujmy a ujmy na zdraví, ktorú doteraz utrpel, a
               
            
                  —
               
               
                  uložil úradu EASO povinnosť nahradiť všetky trovy konania, ktoré vznikli žalobcovi.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod založený na tom, že napadnuté rozhodnutie EASO/ED/2019/509 je poznačené týmito vadami:
                  
                              —
                           
                           
                              porušenie práva žalobcu na riadnu správu vecí verejných (článok 41 Charty základných práv Európskej únie, ďalej len „Charta“), pokiaľ ide o zásadu nestrannosti, povinnosť náležitej starostlivosti a zásadu objektivity, ako aj prezumpciu neviny (prvý dôvod zrušenia, pokiaľ ide o prvý žalobný dôvod,
                           
                        
                              —
                           
                           
                              porušenie práva žalobcu na zohľadnenie jeho záujmov zo strany správnych orgánov, ktoré vyplýva z práva na riadnu správu vecí verejných (článok 41 Charty) a povinnosti starostlivosti (článok 24 Služobného poriadku) (druhý dôvod zrušenia, pokiaľ ide o prvý žalobný dôvod),
                           
                        
                              —
                           
                           
                              uvedené nezákonné postupy a opomenutia úradu EASO sú poznačené zjavne nesprávnym posúdením, nesprávnym právnym posúdením a nedostatočným odôvodnením (tretí dôvod zrušenia, pokiaľ ide o prvý žalobný dôvod).
                           
                        
            
                  2.
               
               
                  Druhý žalobný dôvod je založený na tom, že napadnuté rozhodnutie EASO/ED/2019/509 je poznačené týmito vadami:
                  
                              —
                           
                           
                              zjavne nesprávne posúdenie, nesprávne právne posúdenie a nedostatočné odôvodnenie, najmä pokiaľ ide o vypovedanie pracovnej zmluvy podľa článku 47 písm. b) bodu ii) podmienok zamestnávania ostatných zamestnancov a jeho možné späťvzatie (prvý dôvod na zrušenie, pokiaľ ide o druhý žalobný dôvod),
                           
                        
                              —
                           
                           
                              porušenie práva žalobcu riadny výkon verejnej správy (článok 41 Charty) a povinnosti starostlivosti (článok 24 Služobného poriadku, uplatňujúci sa analogicky), najmä z hľadiska toho, aby správne orgány riadne zohľadnili jeho záujmy (druhý dôvod zrušenia, pokiaľ ide o druhý žalobný dôvod).